PMIndiaData/PMIndiaSum huggingface dataset:
আইএনএসভি তারিণীর নাবিক ও কর্মীদের দীপাবলির শুভেচ্ছা প্রধানমন্ত্রীর

প্রধানমন্ত্রী বিশ্ব পরিক্রমারত ভারতীয় নৌ-জলযান আইএনএসভি তারিণীর নাবিক ওকর্মীদের সঙ্গে আজ ভিডিও কল-এ কথা বলেন। প্রধানমন্ত্রী আইএনএসভি’র নাবিক ও কর্মীদের দেশবাসীর পক্ষ থেকে শুভদীপাবলির শুভেচ্ছা জ্ঞাপন করেন। তিনি তাঁদের অভিযানের সাফল্যও কামনা করেন। প্রধানমন্ত্রী শ্রী নরেন্দ্র মোদী গত ১৬ আগস্ট, ২০১৭’তে আইএনএসভি তারিণীরনাবিক ও কর্মীদের সঙ্গে সাক্ষাৎ করেন তাঁদের ২২ হাজার ১০০ নটিক্যাল মাইল দীর্ঘবিশ্ব পরিক্রমায় সামিল হওয়ার ঠিক আগে। আইএনএসভি তারিণী এখন তাদের প্রথমগন্তব্যস্থল অস্ট্রেলিয়ার ফ্রিম্যান্টেলের কাছাকাছি আছে আর আগামী ২২ অক্টোবর ৪হাজার ৭৭০ নটিক্যাল মাইল সফর শেষে তাদের সেখানে পৌঁছনোর কথা। প্রধানমন্ত্রী ঐ জলযানের দুই নাবিক লেঃ কমোডর বর্তিকা যোশী আর লেঃ পায়েলগুপ্তার আসন্ন জন্মদিন উপলক্ষে তাঁদের আগাম শুভেচ্ছাও জানান।
জর্জ ফার্নান্ডেজের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী প্রাক্তন প্রতিরক্ষা ও রেলমন্ত্রী শ্রী জর্জ ফার্নান্ডেজের প্রয়াণে গভীর শোক প্রকাশ করেছেন। প্রধানমন্ত্রী বলেছেন, “জর্জ সাহেব ছিলেন ভারতের সেরা রাজনীতিকদের মধ্যে একজন। স্পষ্টভাষী ও অকুতোভয়, দূরদৃষ্টিসম্পন্ন ও দ্বিধাহীন ব্যক্তিত্বসম্পন্ন জর্জ সাহেব দেশের স্বার্থে অমূল্য অবদান রেখেছেন।দরিদ্র ও প্রান্তিক মানুষের অধিকার রক্ষায় তিনি জোরালো সওয়াল তুলেছিলেন। তাঁর প্রয়াণে অত্যন্ত দুঃখিত। আমরা যখন জর্জ ফার্নান্ডেজের কথা ভাবি, তখন শ্রমিক সংগঠনের এক দৃঢ়চেতা নেতা হিসাবে তাঁকে স্মরণ করি।তিনি ন্যায়-বিচারের লক্ষ্যে সংগ্রাম করেছিলেন।অতি সহজেই ও বিনম্রতার সঙ্গে তিনি রাজনৈতিক ব্যক্তিদের সম্মান ও শ্রদ্ধা অর্জন করতে পারতেন।একজন দূরদৃষ্টিসম্পন্ন রেলমন্ত্রী ও প্রতিরক্ষা মন্ত্রী হিসাবে তিনি ভারতকে নিরাপদ ও শক্তিশালী করেছিলেন। সুদীর্ঘ জনজীবনে জর্জ সাহেব কখনও তাঁর রাজনৈতিক আদর্শ থেকে বিচ্যুত হননি।সাহসিকতার সঙ্গে তিনি জরুরি পরিস্থিতির মোকাবিলা করেছিলেন।তাঁর সরলতা ও নম্রতা ছিল দৃষ্টান্ত-স্বরূপ।তাঁর পরিবার, বন্ধুবান্ধব ও লক্ষ লক্ষ অনুগামীর প্রতি আমার সমবেদনা রইল।তাঁর আত্মার শান্তি কামনা করি”।
কেন্দ্রীয় রাষ্ট্রায়ত্ত সংস্থাগুলির বাণিজ্যিক বিরোধ নিষ্পত্তি ব্যবস্থা শক্তিশালী করার সিদ্ধান্ত কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রীয় রাষ্ট্রায়ত্ত সংস্থাগুলির বাণিজ্যিক বিরোধ নিষ্পত্তি ব্যবস্থা এবং সংশ্লিষ্ট সংস্থাগুলির সঙ্গে বিভিন্ন সরকারি বিভাগ ও সংগঠনের মধ্যেকার বাণিজ্যিক বিরোধ নিষ্পত্তি ব্যবস্থাকে শক্তিশালী করার সিদ্ধান্ত অনুমোদিত হয়েছে। সচিবদের কমিটির সুপারিশের ভিত্তিতে এই সিদ্ধান্ত নেওয়া হয়েছে। এরফলে, কেন্দ্রীয় রাষ্ট্রায়ত্ত সংস্থাগুলির মধ্যে বাণিজ্যিক বিরোধ দ্রুত নিষ্পত্তিকল্পে একটি প্রাতিষ্ঠানিক ব্যবস্থা গড়ে তোলা হবে এবং আদালতের কাছে না গিয়েই এগুলি মিটিয়ে ফেলা সম্ভব হবে। রেল, আয়কর, আমদানি ও রপ্তানি শুল্ক সংক্রান্ত বিভাগের বিরোধগুলি বাদে কেন্দ্রীয় রাষ্ট্রায়ত্ত সংস্থাগুলির মধ্যেকার এবং সংশ্লিষ্ট সংস্থার সঙ্গে সরকারি দপ্তর ও সংগঠনের বাণিজ্যিক বিরোধ, আদালতে না গিয়েই মিটিয়ে ফেলার জন্য একটি দ্বিস্তরীয় ব্যবস্থা গড়ে তোলা হবে। অবশ্য, প্রচলিত স্থায়ী সালিশি ব্যবস্থার সঙ্গে নতুন এই দ্বিস্তরীয় ব্যবস্থাটি যুক্ত হবে। প্রথম পর্যায়ে যে কোনও বাণিজ্যিক বিরোধ বিভিন্ন প্রশাসনিক মন্ত্রক ও বিভাগের সচিবদের কমিটির কাছে পাঠানো হবে। এই কমিটির কাছে বিবদমান দুটি দপ্তর/মন্ত্রকের আর্থিক উপদেষ্টারা এই বিবাদ বিষয়ে তাঁদের মন্ত্রকের পক্ষে বক্তব্য জানাবেন। কোন্‌ কোন্‌ বিবাদের ক্ষেত্রে কোন্‌ মন্ত্রকের বা বিভাগের সচিব বা আর্থিক উপদেষ্টারা সংশ্লিষ্ট কমিটির কাছে বক্তব্য রাখবেন, সে বিষয়েও একটি নীতি-নির্দেশিকা স্থির করা হয়েছে। প্রথম পর্যায়ে আলাপ-আলোচনার মাধ্যমে বিবাদ নিষ্পত্তি না হলে দ্বিতীয় স্তরে এই বিবাদটি ক্যাবিনেট সচিবের কাছে পাঠানো হবে এবং তাঁর সিদ্ধান্তই চূড়ান্ত বলে সংশ্লিষ্ট সকল পক্ষকে মেনে নিতে হবে। দ্রুত বিবাদ নিষ্পত্তির জন্য প্রথম পর্যায়ের ব্যবস্থায় সালিশি বা আলোচনার মাধ্যমে বিবাদ মেটানোর জন্য তিন মাস সময়সীমা থাকবে। সমস্ত কেন্দ্রীয় রাষ্ট্রায়ত্ত সংস্থার কাছে খুব শীঘ্রই তাঁদের সংশ্লিষ্ট প্রশাসনিক মন্ত্রক/বিভাগ এবং রাজ্য সরকার ও কেন্দ্রশাসিত অঞ্চলগুলির সরকারের কাছে এ বিষয়ে একটি বিস্তারিত নীতি-নির্দেশিকা পাঠানো হবে। নতুন এই ব্যবস্থা সমতার ভিত্তিতে বাণিজ্যিক বিরোধ মেটানোর ক্ষেত্রে এবং আদালতে গিয়ে এই ধরণের বিরোধ মেটানোর জন্য মামলা-মকদ্দমার সংখ্যা হ্রাস করবে এবং সরকারি অর্থের অপব্যয় কমাবে।
বীর সাভারকারের জন্মজয়ন্তীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী বীর সাভারকারের জন্মদিনে তাঁকে শ্রদ্ধা জানিয়েছেন। এক বার্তায় প্রধানমন্ত্রী বলেন, “আমি সাহসী বীর সাভারকারকে তাঁর জন্মদিনে শ্রদ্ধা জানাই। আমরা তাঁর সাহসিকতা এবং স্বাধীনতা আন্দোলনে অন্যকে যোগদান করার অনুপ্রেরণা যোগানোর ক্ষমতা ও সমাজ সংস্কারের গুরুত্বপূর্ণ ভূমিকার কথা স্মরণ করি।”
সেবি এবং ব্রিটেনের ফিনান্সিয়াল কন্ডাক্ট অথরিটির মধ্যে সমঝোতাপত্রে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ব্রিটেনের ফিনান্সিয়াল কন্ডাক্ট অথরিটির সঙ্গে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া (সেবি)-র নতুন বিকল্প বিনিয়োগ তহবিল ব্যবস্থাপনা নির্দেশিকা (এআইএফএমডি) সংক্রান্ত চুক্তি স্বাক্ষরের প্রস্তাব অনুমোদন করা হয়েছে। ইউরোপীয় ইউনিয়ন থেকে বের হয়ে যাওয়ার আগে ব্রিটেন জানায় সংশোধিত সমঝোতাপত্র স্বাক্ষরিত না হলে সেবির সঙ্গে কোনরকম আর্থিক লেনদেনের সংস্থান থাকবে না। সেই কারণেই সেবিকে একটি সমঝোতাপত্র স্বাক্ষরের অনুরোধ জানানো হয়। এর ফলে, ভারতে কর্মসংস্থানের ক্ষেত্রে কোন প্রভাব পড়বে না। ইউরোপীয় ইউনিয়নের বিকল্প বিনিয়োগ তহবিল ব্যবস্থাপনা নির্দেশিকার আওতায় ইউরোপীয় ইউনিয়ন এবং তার বাইরে থাকা কর্তৃপক্ষের সঙ্গে সেবি একটি দ্বিপাক্ষিক চুক্তি স্বাক্ষর করেছিল। ২০১৪-র ২৮ জুলাই স্বাক্ষরিত সেই চুক্তিতে এফসিএ-ও অন্তর্ভুক্ত ছিল। পরবর্তীতে ব্রিটেন ইউরোপীয় ইউনিয়ন থেকে বেরিয়ে যাওয়ায় নতুনভাবে এই চুক্তি করার প্রয়োজন দেখা দেয়।
করোনা ভাইরাসের সংক্রমণ মোকাবিলার বিষয়ে প্রধানমন্ত্রীর দপ্তরের পর্যালোচনা

প্রধানমন্ত্রীর প্রধান সচিব শ্রী পি কে মিশ্র আজ করোনা ভাইরাসের সংক্রমণ মোকাবিলার বিষয়ে একটি আন্তঃমন্ত্রক বৈঠকে পৌরোহিত্য করেন। প্রথম বৈঠকটি ২৫শে জানুয়ারি অনুষ্ঠিত হয়েছিল। আজকের বৈঠকে সর্বশেষ পরিস্থিতির পর্যালোচনা করা হয়। এই বৈঠকে ক্যাবিনেট সচিব, পররাষ্ট্র সচিব, স্বাস্থ্য, অসামরিক বিমান পরিবহণ, তথ্য ও সম্প্রচার, জাহাজ চলাচল ও পর্যটন দপ্তরের আধিকারিকরা ছাড়াও বিমানবন্দর কর্তৃপক্ষের চেয়ারম্যান, সীমান্ত ব্যবস্থাপনার সচিব সহ স্বরাষ্ট্র মন্ত্রক, সেনাবাহিনী, জাতীয় বিপর্যয় ব্যবস্থাপনা কর্তৃপক্ষ, নীতি আয়োগ এবং প্রধানমন্ত্রীর দপ্তরের পদস্থ আধিকারিকরা উপস্থিত ছিলেন। এই ভাইরাসের সংক্রমণের কেন্দ্রস্থলের কাছাকাছি হওয়া সত্ত্বেও ভারতের মতো বিপুল জনসংখ্যার দেশে তা প্রতিহত করার জন্য যে পদক্ষেপ নেওয়া হয়েছে সকলে তার প্রশংসা করেছেন। একইসঙ্গে, রাজ্যগুলির সাথে সরকারি স্তরে যেসব পদক্ষেপ গ্রহণ করা হয়েছে তা আরও প্রসারিত করার ওপর গুরুত্ব দেওয়া হয়েছে। বৈঠকে বিভিন্ন বিষয়ে বিস্তারিত পর্যালোচনা হয়েছে। গতকাল থেকে যে দুটি গুরুত্বপূর্ণ বিষয়ে পরিবর্তন আনা হয়েছে তার মধ্যে একটি হল সমস্ত আন্তর্জাতিক বিমানবন্দর এবং সমুদ্র বন্দরে সকলকে থার্মাল ইমেজরি ব্যবস্থার মাধ্যমে পরীক্ষা করা হচ্ছে এবং বিদেশ থেকে আসা প্রত্যেক পর্যটককে একটি ফর্ম পূরণ করা বাধ্যতামূলক করা হয়েছে। ঐ ফর্মে তিনি বিদেশে কোথায় কোথায় গিয়েছিলেন তা উল্লেখ করতে হবে। আমাদের স্থল বন্দরগুলির সুসংহত চেকপোস্টে পরীক্ষা করার জন্য যাবতীয় পন্থাপদ্ধতি সঠিকভাবে মেনে চলার জন্য সংশ্লিষ্ট রাজ্য সরকার এবং জেলা প্রশাসনের সঙ্গে স্বরাষ্ট্র মন্ত্রক সমন্বয় বজায় রেখে চলেছে। ব্যুরো অফ ইমিগ্রেশন এবং স্বরাষ্ট্র মন্ত্রককে ন্যাশনাল ইনফরমেটিক্স সেন্টার প্রয়োজনীয় তথ্য সরবরাহ করবে। বৈঠকে আরও সিদ্ধান্ত নেওয়া হয়েছে, রাজ্য সরকারের সহযোগিতায় দেশের বিভিন্ন অংশে এবং জেলাস্তরে যথাযথ স্বাস্থ্য পরীক্ষা কেন্দ্র, আইসোলেশন ও কোয়ার‍্যান্টাইনের ব্যবস্থা দ্রুত করা হবে। স্বরাষ্ট্র মন্ত্রক, প্রতিরক্ষা মন্ত্রক, রেল মন্ত্রক এবং শ্রম দপ্তর এ ব্যাপারে স্বাস্থ্য মন্ত্রককে তাদের পরিকাঠামো ও হাসপাতালের সুবিধা দিয়ে সহায়তা করবে। সময়ে সময়ে সাধারণ মানুষের কাছে তথ্য পৌঁছে দেওয়ার লক্ষ্যে এবং কি করা উচিৎ ও করা উচিৎ নয় সে সম্পর্কে সচেতন করার জন্য তথ্য ও সম্প্রচার মন্ত্রককে স্বাস্থ্য মন্ত্রক, মানবসম্পদ উন্নয়ন মন্ত্রক এবং এনডিএমএ-এর সঙ্গে ঘনিষ্ঠ যোগাযোগ রেখে কাজ করতে বলা হয়ছে। সাধারণ মানুষের কাছে সর্বশেষ তথ্য পৌঁছে দেওয়ার জন্য স্বাস্থ্য মন্ত্রক রোজ বিবৃতি প্রকাশ করবে। রোগের ভৌগোলিক অবস্থান জানার জন্য এবং স্বাস্থ্য সংক্রান্ত সুযোগ-সুবিধা পাওয়ার লক্ষ্যে স্বাস্থ্য মন্ত্রক জিআইএস ম্যাপিং ব্যবস্থা চালু করা ও এনডিএমএ সহ অন্যান্য সরকারি দপ্তরের সঙ্গে সমন্বয়সাধন করছে। ২৩ জানুয়ারি থেকে শুরু হওয়া স্বাস্থ্য মন্ত্রকের ২৪ ঘন্টার হেল্পলাইনে এখনও পর্যন্ত ৬ হাজারটি ফোন এসেছে বলে জানানো হয়। ভাইরাস প্রতিরোধে স্থানীয় প্রশাসন ও জনগণের অংশগ্রহণের ওপর জোর দেওয়া হয়েছে। বেসরকারি সংস্থাগুলির ব্যাপক অংশগ্রহণের বিষয়টিও ভাবা হয়েছে। বড় জনসমাগম এড়াতে জনস্বাস্থ্য বিশেষজ্ঞরা যে পরামর্শ দিয়েছেন, তার পরিপ্রেক্ষিতে দেশে কোন সম্মেলন বা আন্তর্জাতিক বৈঠক আয়োজনের আগে স্বাস্থ্য মন্ত্রকের পরামর্শ নেওয়া জরুরি বলে বৈঠকে মত প্রকাশ করা হয়েছে। উল্লেখ করা যেতে পারে, আজ প্রধানমন্ত্রী একটি ট্যুইটে জানিয়েছেন, “বিশ্ব জুড়ে বিশেষজ্ঞরা কোভিড-১৯ নোভেল করোনা ভাইরাসের সংক্রমণ প্রতিরোধ করতে বড় জমায়েত নিষেধ করায় আমি এ বছর কোন হোলি মিলন অনুষ্ঠানে অংশগ্রহণ করবো না বলে স্থির করেছি।”
প্রধানমন্ত্রী উজবেকিস্তানের সমরখন্দে রুশ ফেডারেশনের রাষ্ট্রপতির সঙ্গে দেখা করেছেন

প্রধানমন্ত্রী শ্রী নরেন্দ্র মোদী সাংহাই কোঅপারেশন অর্গানাইজেশন (এসসিও) ২২তম বৈঠকের ফাঁকে উজবেকিস্তানের সমরখন্দে রুশ ফেডারেশনের রাষ্ট্রপতি ভ্লাদিমির পুতিনের সঙ্গে দেখা করেছেন। দুই নেতা বিভিন্ন স্তরে যোগাযোগ সহ দ্বিপাক্ষিক মৈত্রীর দীর্ঘস্থায়ী গতিতে সন্তোষ প্রকাশ করেছেন। রাষ্ট্রপতি পুতিন এ মাসের গোড়ায় ভ্লাদিভোস্তকে ইস্টার্ন ইকোনমিক ফোরামে প্রধানমন্ত্রীর ভিডিও বার্তার প্রশংসা করেন। দুই নেতা দ্বিপাক্ষিক সহযোগিতার গুরুত্বপূর্ণ বিষয়ের পাশাপাশি আঞ্চলিক এবং আন্তর্জাতিক বিষয়ে আলোচনা করেন। বর্তমান ভূ-রাজনৈতিক পরিস্থিতি থেকে উদ্ভুত সমস্যার পরিপ্রেক্ষিতে আন্তর্জাতিক খাদ্য নিরাপত্তা, শক্তি নিরাপত্তা এবং সারের প্রাপ্যতার মতো বিষয়গুলি নিয়েও আলোচনা হয়। ইউক্রেনের চলতি সংঘর্ষের পরিপ্রেক্ষিতে প্রধানমন্ত্রী পুনরায় দ্রুত হিংসা বন্ধের আহ্বান জানান এবং আলোচনা ও কূটনীতির প্রয়োজনীয়তার কথা বলেন। কূটনৈতিক সম্পর্কের ৭৫তম বছরে এ বছর দুই নেতার এটাই প্রথম বৈঠক। তাঁরা পারস্পরিক যোগাযোগ রাখার বিষয়ে সম্মত হন।
ডাঃ শ্রীশ্রী শ্রী শিবকুমার স্বামীগালু’র জন্মজয়ন্তীতে প্রধানমন্ত্রীর শ্রদ্ধা জ্ঞাপন

ধর্মগুরু ডাঃ শ্রীশ্রী শ্রী শিবকুমার স্বামীগালু’র জন্মজয়ন্তীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন ” ধর্মগুরু ডাঃ শ্রীশ্রী শ্রী শিবকুমার স্বামীগালু’র জন্মজয়ন্তীতে শ্রদ্ধা জানাচ্ছি ।সমাজের প্রতি তার সমৃদ্ধ অবদান প্রতিনিয়ত অনুপ্রেরণা যোগায়।”
আগামীকাল কেরল ও তামিলনাড়ু সফরে প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল, অর্থাৎ ২ ফেব্রুয়ারি, ২০১৬ তারিখে কেরল ও তামিলনাড়ু সফরে যাচ্ছেন। প্রধানমন্ত্রী প্রথমে গিয়ে পৌঁছবেন কোজিকোড়ে। সেখানে তৃতীয় বিশ্ব আয়ুর্বেদ উৎসব-এ ভাষণ দেবেন তিনি। এরপর শ্রী মোদী কোয়েম্বাটোরে ই এস আই সি মেডিকেল কলেজ ও হাসপাতাল ভবনটির আনুষ্ঠানিক উদ্বোধন করবেন। এটির দায়িত্ব তিনি তুলে দেবেন তামিলনাড়ু সরকারের হাতে। /
রবীন্দ্রনাথ ঠাকুরের জন্মজয়ন্তীতে শ্রদ্ধা নিবেদন প্রধানমন্ত্রীর

গুরুদেব রবীন্দ্রনাথ ঠাকুরের জন্মজয়ন্তীতে শ্রদ্ধা নিবেদন করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বলিষ্ঠ চিন্তাভাবনা এবং স্বাধীনতা সংগ্রামে বিশেষ অবদানের জন্য গুরুদেবঠাকুর চিরস্মরণীয়। তাঁর জন্মজয়ন্তীতে জানাই আমার সশ্রদ্ধ প্রণাম”।
সপ্তদশ লোকসভার শুভসূচনা উপলক্ষে প্রধানমন্ত্রীর বিবৃতি

নমস্কার সাথীবৃন্দ, নির্বাচনের পর, নতুন লোকসভা গঠনের পর আজ প্রথম অধিবেশন শুরু হচ্ছে। নতুন সাথীদের সঙ্গে পরিচয়ের সৌভাগ্য হয়েছে। আর কোনও কাজে নতুন সাথীদের যোগদান নতুন আশা, নতুন উৎসাহ এবং নতুন স্বপ্নের যোগান দেয়। ভারতের গণতন্ত্রের বৈশিষ্ট্য কী? শক্তি কী? প্রত্যেক নির্বাচনে আমরা সেটা অনুভব করি। দেশ স্বাধীন হওয়ার পর থেকে সংসদীয় নির্বাচনে সর্বাধিক ভোটদান এবং সবচাইতে বেশি মহিলা সাংসদ নির্বাচনের জন্য এবারের নির্বাচন বিশিষ্ট হয়ে উঠেছে। অনেক দশক পর একটি সরকার কে জনগণ আবার পূর্ণ সংখ্যাগরিষ্ঠতা এবং আগের থেকে অধিক আসনে জিতিয়ে দেশবাসীর সেবা করার সুযোগ দিয়েছেন। বিগত পাঁচ বছর ধরে এই সংসদে যখনই অধিবেশন বসেছে, একটি সুস্থ আবহে দেশের কল্যাণে ভালো ভালো সিদ্ধান্ত নেওয়া সম্ভব হয়েছে। সেই অভিজ্ঞতার ভিত্তিতে আশা করি এবারও সমস্ত দলের সাংসদরা উন্নত মানের আলাপ-আলোচনা, জনগণের কল্যাণে সিদ্ধান্ত গ্রহণের মাধ্যমে জনগণের আশা-আকাঙ্খা পূরণের লক্ষ্যে এগিয়ে যাবো। আমরা যাত্রা শুরু করেছিলাম ‘সবকা সাথ, সবকা বিকাশ’ – এর মূলমন্ত্র নিয়ে। দেশের জনগণ এই মূলমন্ত্রে সকলের বিশ্বাস ব্যক্ত করেছেন। এবার আমরা এই বিশ্বাসকে মূলমন্ত্রে যুক্ত করে সাধারণ মানুষের আশা-আকাঙ্খা এবং স্বপ্নগুলি পূরণ করার সংকল্প গ্রহণ করে সেগুলিকে অবশ্যই বাস্তবায়িত করার চেষ্টা করবো। গণতন্ত্রে বিপক্ষ থাকা, তাঁদের সক্রিয় বিরোধিতা, বিপক্ষের সামর্থ্য, গণতন্ত্রের অনিবার্য শর্ত। আমি আশা করব যে, এই সংসদে বিরোধী দলগুলির সাংসদরা তাঁদের সংখ্যার কথা মাথায় না রেখে নিজেদের দায়িত্ব পালন করবেন। জনগণ তাঁদের যে সংখ্যাতেই প্রতিনিধি নির্বাচিত করে পাঠিয়ে থাকুন না কেন, তাঁদের প্রতিটি শব্দ আমাদের জন্য মূল্যবান। আমরা যখন এই সংসদের চেয়ারে সাংসদ হিসাবে বসি, তখন পক্ষ – বিপক্ষ নয়, নিরপেক্ষ হওয়া বেশি জরুরি। আমার দৃঢ় বিশ্বাস যে, আপনারা পক্ষ কিংবা বিপক্ষের ভূমিকায় বিভক্ত না হয়ে সবাই নিরপেক্ষভাবে জনগণের কল্যাণকে অগ্রাধিকার দিয়ে আগামী পাঁচ বছর ধরে এই সংসদের গরিমাবৃদ্ধির চেষ্টা করে যাবেন, আগের তুলনায় আরও বেশি পরিণামদর্শী ভূমিকা পালন করবেন আর জনহিতকারী সিদ্ধান্তের ক্ষেত্রে অধিক প্রাণশক্তি, অধিক গতি এবং সামগ্রিক ভাবনা নিয়ে পদক্ষেপ গ্রহণ করবেন। আপনাদের সবাইকে আমার অনুরোধ, এই সংসদে অনেকেই বিতর্ককে প্রাণবন্ত রাখেন, কিন্তু সংবাদ মাধ্যম তাদের টিআরপি-র কথা ভেবেই সেই বিতর্কগুলিকে প্রচার করে না। ফলে, মানুষ এগুলির বিষয়ে জানতে পারেন না। কিন্তু কখনও কখনও আমাদের টিআরপি’র ঊর্ধ্বে উঠে সিদ্ধান্ত নেওয়ার সুযোগ আসবে। কোনও সাংসদ যদি যুক্তিসম্মতভাবে সরকারের সমালোচনা করেন, তা হলে গণতন্ত্র শক্তিশালী হয়। আমি আশা করি, আপনারা সবাই গণতন্ত্রকে শক্তিশালী করার ভাবনা মাথায় রেখে চলবেন। গোড়ার দিকে তো অবশ্যই, আমি চাইব পাঁচ বছর ধরেই আপনারা ইতিবাচক ভূমিকা পালন করে যাবেন। আর দৃষ্টিভঙ্গী ইতিবাচক হলে, সংসদে ইতিবাচক পরিবেশ থাকলে এখানে কাজ করে সবাই আনন্দ পাবেন। সেজন্যই আমরা সবাইকে আমন্ত্রণ জানাচ্ছি, আসুন আমরা সপ্তদশ লোকসভাকে নতুন প্রাণশক্তি, নতুন বিশ্বাস, নতুন সংকল্প, নতুন নতুন স্বপ্ন নিয়ে, সবাই মিলেমিশে এগিয়ে নিয়ে চলি। দেশের সাধারণ মানুষের আশা-আকাঙ্খা পূরণে আমরা যেন কোনও ত্রুটি না রাখি। এই বিশ্বাস নিয়ে আপনাদের সকলকে অনেক অনেক ধন্যবাদ। …
জাতীয় জৈব জ্বালানি নীতি, ২০১৮ অনুমোদিত কেন্দ্রীয় মন্ত্রিসভার বৈঠকে

জাতীয় জৈব জ্বালানি নীতি, ২০১৮ অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এ সম্পর্কিত একটি প্রস্তাবে আজ সম্মতি দেওয়া হয়। সংশ্লিষ্ট নীতিতে জৈব জ্বালানিকে একটি প্রাথমিক জৈব জ্বালানি হিসাবে চিহ্নিত করা হয়েছে। এই নীতি রূপায়ণের ফলে জৈব জ্বালানির ক্ষেত্রে আমদানির ওপর নির্ভরশীলতা অনেকটাই হ্রাস পাবে। এক প্রাথমিক সমীক্ষায় জানা গেছে যে জৈব জ্বালানির বর্তমান মূল্য হারে ১ কোটি লিটার ইথানল-১০ জৈব জ্বালানি আমদানি খাতে যে ২৮ কোটি টাকা ব্যয় হত, এই নীতি রূপায়ণের ফলে তার সাশ্রয় সম্ভব। এছাড়া, জৈব জ্বালানি ব্যবহারের সুবাদে পরিবেশ দূষণের মাত্রাও উল্লেখযোগ্যভাবে হ্রাস পাবে। ১ কোটি লিটার ইথানল-১০ ব্যবহারের ফলে বাতাসে দূষণ নির্গমনের মাত্রা হ্রাস পেতে পারে ২০ হাজার টনের মতো। ২০১৭-১৮ অর্থবর্ষে দূষণের মাত্রা ৩০ লক্ষ টন কম হবে বলে প্রাথমিকভাবে অনুমান। সমীক্ষায় প্রকাশ যে ডিপ ফ্রাইং-এর কাজে রান্নার তেল যদি ক্রমাগত পুনর্ব্যবহার করা হয়, তাহলে তা ব্যাপক স্বাস্থ্যহানি এবং নানা ধরণের অসুখ-বিসুখের কারণ হয়ে দাঁড়ায়। ব্যবহৃত রান্নার তেল জৈব জ্বালানি উৎপাদনের ক্ষেত্রে একটি বিশেষ উপাদান বলে চিহ্নিত হয়েছে। খাদ্যসামগ্রী তৈরির কাজে ব্যবহৃত রান্নার তেলের পুনর্ব্যবহার বন্ধ করে তা যদি জৈব জ্বালানি উৎপাদনের কাজে ব্যবহৃত হয়, তাহলে তা স্বাস্থ্যের পক্ষে মঙ্গলজনক। সমীক্ষায় আরও জানা গেছে যে ভারতের শহরাঞ্চলগুলিতে প্রতি বছর গড়ে ৬২ এমএমটি-র মতো কঠিন বর্জ্য পাওয়া যায়। প্রযুক্তির সাহায্যে এই বর্জ্যকে জ্বালানিসম্পদে রূপান্তরিত করা সম্ভব। জৈব জ্বালানির উৎপাদন ও ব্যবহারের আরেকটি ইতিবাচক দিক হল এর ফলে আরও বেশি মাত্রায় কর্মসংস্থানের সুযোগ সৃষ্টি হবে। পাশাপাশি দেশের কৃষক সাধারণের আয় ও উপার্জনও উল্লেখযোগ্যভাবে বৃদ্ধি পেতে পারে। কারণ, টু-জি প্রযুক্তি ব্যবহারের মাধ্যমে কৃষি বর্জ্যকেও পুড়িয়ে জৈব জ্বালানিতে রূপান্তরিত করা সম্ভব হবে।
প্রধানমন্ত্রী ১৭ সেপ্টেম্বর জাতীয় লজিস্টিক নীতি চালু করবেন

একটি আন্তঃবিভাগীয় ক্রস-সেক্টোরাল এবং বহু বিচার বিভাগীয় পরিকাঠামো স্থাপনের মাধ্যমে লজিস্টিক খরচ কমানোর নীতি প্রধানমন্ত্রীর দৃষ্টিভঙ্গীর সঙ্গে সামঞ্জস্যপূর্ণ সমস্ত অংশীদারদের একত্রিত করে দক্ষতা এবং সমন্বয় অর্জনের জন্য সামগ্রিক পরিকল্পনা প্রণয়ন এবং রূপায়নের উদ্যোগ সহজে ব্যবসা এবং স্বচ্ছন্দ্য জীবনযাত্রা প্রসারের জন্য এই নীতি পিএম গতিশক্তির পরিপূরক নীতি প্রধানমন্ত্রী শ্রী নরেন্দ্র মোদী ১৭ সেপ্টেম্বর বিকেল সাড়ে ৫টায় নতুন দিল্লির বিজ্ঞান ভবনে জাতীয় লজিস্টিক নীতি (এনএলপি) আনুষ্ঠানিকভাবে চালু করবেন। অন্য উন্নত অর্থনীতিগুলির তুলনায় ভারতে লজিস্টিক খরচ বেশি এটা উপলব্ধি করে একটি জাতীয় লজিস্টিক নীতি প্রণয়নের গুরুত্বের কথা ভাবা হয়। ভারতীয় পণ্যের অভ্যন্তরীণ এমনকি রপ্তানী বাজারে প্রতিযোগিতায় উন্নতির লক্ষ্যে লজিস্টিক খরচ কমানো অপরিহার্য। লজিস্টিক খরচ কম হলে অর্থনীতির বিভিন্ন ক্ষেত্রে মূল্য আরোপিত বিভিন্ন উদ্যোগ প্রতিযোগিতার বাজারে উৎসাহ পায়। ২০১৪ সাল থেকে সরকার সহজে ব্যবসা এবং স্বচ্ছন্দ্য জীবনযাত্রার প্রসারে সর্বাধিক গুরুত্ব দিয়ে আসছে। জাতীয় লজিস্টিক নীতি সামগ্রিকভাবে লজিস্টিক ইকো সিস্টেমকে উন্নত করতে একটি আন্তঃবিভাগীয়,ক্রস-সেক্টোরাল এবং বহু বিচার বিভাগীয় পরিকাঠামো তৈরি করবে। এটি খরচের হার এবং দক্ষতা জনিত সমস্যাগুলির নিরসনের এক প্রয়াস। ভারতীয় পণ্যের প্রতিযোগিতার বাজারকে উন্নত করতে এবং আর্থিক সমৃদ্ধির পাশাপাশি কর্মসংস্থানের সুযোগ বাড়ানোর দিকে নজর দিতে এটি একটি নীতিগত প্রচেষ্টা। প্রধানমন্ত্রীর দৃষ্টিভঙ্গী হল সমস্ত অংশীদারদের একত্রিত করে একটি সামগ্রিক পরিকল্পনা রূপায়ণ এবং তা প্রণয়নের জন্য বিশ্বমানের পরিকাঠামো তৈরি করা যাতে প্রকল্প রূপায়ণে দক্ষতা এবং সমন্বয় অর্জন করা সম্ভব হয়। বহুমুখী সংযোগ গড়ে তোলার জন্য পিএম গতিশক্তি জাতীয় মাস্টার প্ল্যান প্রধানমন্ত্রী গত বছর আনুষ্ঠানিকভাবে চালু করেছিলেন। এটি এই লক্ষ্য অর্জনের এক অগ্রণী পদক্ষেপ। জাতীয় লজিস্টিক নীতি চালুর হওয়ার ফলে পিএম গতিশক্তি আরও বেশি উৎসাহ বর্ধক হবে এবং তা এক পরিপূরক হিসেবে দেখা দেবে।
জাতীয় জলপথগুলির উন্নয়ন ও রক্ষণাবেক্ষণে কেন্দ্রীয় সড়ক তহবিলের ২.৫ শতাংশ অর্থ বিনিয়োগের প্রস্তাব : অনুমোদন কেন্দ্রীয় মন্ত্রিসভার

কেন্দ্রীয় সড়ক তহবিলের মোট অর্থের ২.৫ শতাংশ জাতীয় জলপথগুলির উন্নয়ন ও রক্ষণাবেক্ষণে ব্যয় করা হবে। আজ এই মর্মে কেন্দ্রীয় জাহাজ চলাচল মন্ত্রক এবং সড়ক পরিবহণ ও মহাসড়ক মন্ত্রকের আনা এক প্রস্তাবে সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজ এখানে অনুষ্ঠিত হয় মন্ত্রিসভার বৈঠক। ঐ দুই মন্ত্রক থেকে জলপথ উন্নয়নে কেন্দ্রীয় সড়ক আইন, ২০০০-এর এক সংশোধন প্রস্তাব পেশ করা হয় মন্ত্রিসভার কাছে। এদিনের মন্ত্রিসভার বৈঠকে আরও স্থির হয়েছে যে সম্ভাব্য জাতীয় জলপথ প্রকল্পগুলির রূপায়ণকালে যে সমস্ত অংশের কাজ সরকারি-বেসরকারি অংশীদারিত্বে করা যেতে পারে, সেগুলির ক্ষেত্রে সরকারি তহবিল তখনই ব্যবহার করা যাবে যদি বেসরকারি বিনিয়োগ সঙ্গে সঙ্গে পাওয়া সম্ভব না হয়। সংসদের আসন্ন বাদল অধিবেশনে কেন্দ্রীয় সড়ক তহবিল (সংশোধন) বিল, ২০১৭ পেশ করা হবে কেন্দ্রীয় সড়ক পরিবহণ ও মহাসড়ক মন্ত্রকের পক্ষ থেকে। প্রসঙ্গত উল্লেখ করা যেতে পারে যে কেন্দ্রীয় সড়ক তহবিলের মোট অর্থের ২.৫ শতাংশ জাতীয় জলপথ উন্নয়নে বরাদ্দ করার অর্থ হল জলপথগুলির উন্নয়ন ও রক্ষণাবেক্ষণে প্রতি বছর প্রায় ২ হাজার কোটি টাকার বিনিয়োগ সম্ভব। ভারতের অভ্যন্তরীণ জলপথ কর্তৃপক্ষের এক হিসাব অনুযায়ী আগামী ২০২২-২৩ সাল পর্যন্ত চিহ্নিত প্রকল্পগুলির রূপায়ণে প্রয়োজন হবে আনুমানিক ২৫ হাজার কোটি টাকা। আগামী তিন বছরে ২৪টি জাতীয় জলপথ উন্নয়নের কাজ শুরু করার পরিকল্পনা করেছে ভারতের অভ্যন্তরীণ জলপথ কর্তৃপক্ষ। এই প্রকল্প রূপায়ণে আগামী পাঁচ বছরে ১ লক্ষ ৮০ হাজার ব্যক্তির জন্য কর্মসংস্থানের সুযোগ সৃষ্টি হবে বলেও প্রাথমিকভাবে জানা গেছে। এছাড়াও, অতিরিক্ত ১০৬টি জাতীয় জলপথ উন্নয়নের কাজ শুরু হলে আরও বেশি সংখ্যায় কর্মসংস্থানের সুযোগ সম্প্রসারিত হবে বলে আশা করা হচ্ছে। /….
প্রধানমন্ত্রীনবরাত্রি উৎসবের সূচনায় জনগণকে শুভেচ্ছা জানিয়েছেন

প্রধানমন্ত্রীশ্রী নরেন্দ্র মোদী নবরাত্রি উৎসবের সূচনায় জনগণকে শুভেচ্ছা জানিয়েছেন। এক বার্তায়তিনি বলেছেন : “নবরাত্রিরএই পার্বণ উপলক্ষে সমগ্র দেশবাসীকে আন্তরিক শুভ কামনা জানাই। সবার জন্য রইলনবরাত্রির শুভেচ্ছা। নবরাত্রিরপ্রথম দিনটিতে আমরা মা শৈইলপুত্রির কাছে প্রার্থনা জানাই। তাঁর প্রতি নিবেদিত একটিস্তুতি https://www.youtube.com/watch?v=NhLxnY1deYc&feature=youtube –এ পাওয়া যাবে বলেপ্রধানমন্ত্রী জানান।” /
কাশ্মীরের পুলওয়ামায় সিআরপিএফ জওয়ানদের ওপর হামলার কড়া নিন্দা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী কাশ্মীরের পুলওয়ামায় কেন্দ্রীয় সংরক্ষিত পুলিশ বাহিনী (সিআরপিএফ)-র জওয়ানদের ওপর হামলার কড়া নিন্দা করেছেন। প্রধানমন্ত্রী বলেছেন, “পুলওয়ামায় সিআরপিএফ জওয়নাদের ওপর এই হামলা অত্যন্ত জঘন্য। আমি কাপুরুষোচিত এই হামলার কড়া নিন্দা করছি। আমাদের সাহসী নিরাপত্তা কর্মীদের এই আত্মবলিদান ব্যর্থ হবে না। সমগ্র দেশ দূঃসাহসী শহীদ এই জওয়ানদের পরিবারের পাশে রয়েছে। আহতদের দ্রুত আরোগ্য কামনা করি”।
বন্দর-নির্ভর উন্নয়নে জোর দিল সরকার

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা সাগরমালা উন্নয়ন কোম্পানিকে (এস.ডি.সি.) কোম্পানি আইন ২০১৩ অন্তর্ভূক্তি করার অনুমোদন দিল| জাহাজ মন্ত্রকের প্রশাসনিক নিয়ন্ত্রণাধীনে থাকবে এস.ডি.সি. | তা স্পেশাল পারপাস ভেহিকেল (এস.পি.ভি.) প্রকল্পকে ইকুইটি সহায়তা প্রদান করবেএবং সাগরমালা কর্মসূচির অধীনের অবশিষ্ট প্রকল্পগুলিকে আর্থিক সহায়তা দেবে | এস.ডি.সি. কোম্পানি আইন ২০১৩ এর অধীনে অন্তর্ভূক্তি হবে , যার প্রাথমিক অনুমোদিত শেয়ার মূলধন থাকবে ১০০০ কোটিটাকা এবং সাবস্ক্রাইবড শেয়ার মূলধন থাকবে ৯০ কোটি টাকা | চিহ্নিতপ্রকল্পগুলির রূপায়ণ করবে সংশ্লিষ্ট বন্দর , রাজ্য সরকার/সামুদ্রিক পর্ষদ , কেন্দ্রীয়মন্ত্রক | মূলত অসরকারি অথবা সরকারি-বেসরকারি সহযোগিতায়(পি.পি.পি.) হবে এই রূপায়ণ , যা স্পেশাল পারপাস ভেহিকেল (এস.পি.ভি.) প্রকল্পঅর্থাৎ যে প্রকল্প নির্মাণ করবে বন্দর/রাজ্য/কেন্দ্রীয় মন্ত্রক এবং/অথবা সেই সবঅবশিষ্ট প্রকল্পগুলি যেগুলি অন্য কোনোভাবে বা রূপে নিহিত করা যাবে না , সেগুলির জন্য ইকুইটি সহায়তা প্রদান করবে | এস.ডি.সি. বন্দর-নির্ভরউন্নয়ন প্রকল্প শনাক্ত করবে এবং এস.পি.ভি. প্রকল্পগুলির ক্ষেত্রে প্রকল্পের উন্নয়নও পরিকাঠামোগত কাজকর্মে , বেসরকারি ক্ষেত্রের অংশ গ্রহণের জন্য প্রজেক্টের নিলামিতে , বিভিন্ন রাজ্য/অঞ্চল জুড়ে কৌশলগত প্রকল্পের জন্য যথাযথ ঝুঁকি পরিচালনা পদক্ষেপগ্রহণে এবং প্রয়োজনীয় অনুমোদন ও ছাড়পত্র পাওয়ার ক্ষেত্রে সহায়তা প্রদান করবে | নির্ধারিতপ্রকল্পগুলি যেহেতু একাধিক সংস্থার অধীনে থাকবে , তাই এস.ডি.সি. বর্তমানে নির্ধারিত প্রকল্পগুলির পাশাপাশি মাস্টার প্ল্যান বাঅন্য কোনো উৎস থেকে উঠে আসা অন্যান্য প্রকল্পগুলির ক্ষেত্রে সমন্বয় ও পরিচালনারজন্য নোডাল এজেন্সি হিসেবেও কাজ করবে | এন.পি.পি.-এর অংশহিসেবে চিহ্নিত কোস্টাল ইকনমিক জোন (সি.ই.জেড.)-এর বিস্তারিত মাস্টার প্ল্যানতৈরির দায়িত্ব নেবে এস.ডি.সি. এবং ভারতীয় মেরিটাইম ক্ষেত্রে সুসংহত উন্নয়নসুনিশ্চিত করার জন্য একটি পরিকাঠামো তৈরি করবে | সাগরমালাকর্মসূচির উপকূলবর্তী এলাকার সামাজিক উন্নয়ন লক্ষ্যের অংশ হিসেবে জাহাজ মন্ত্রকবেশকিছু উদ্যোগ/প্রকল্প হাতে নিচ্ছে | কৃষি মন্ত্রকের পশুপালন , দুগ্ধ-উত্পাদন , মত্স্যচাষ বিভাগের সহযোগিতায় জাহাজ মন্ত্রক সাগরমালাকর্মসূচির অধীনে নির্ধারিত শিপিং হারবার প্রজেক্টে আংশিক-তহবিল প্রদান করবে | এস.ডি.সি.-কেদেওয়া উল্লেখযোগ্য ভূমিকার মধ্যে রয়েছে উপকূলবর্তী সামাজিক উন্নয়ন প্রকল্পপরিচালনা এবং সাগরমালা কর্মসূচির অধীনে চিহ্নিত উপকূলবর্তী সামাজিক উন্নয়নপ্রকপগুলিকে তহবিল যোগানো | চিহ্নিত এই প্রকল্পগুলি স্থানীয় হস্তক্ষেপে নির্দিষ্টসময়ে হবে এবং এর প্রকৃতি হবে উদ্ভাবনামূলক | এস.ডি.সি. প্রকল্পেরপ্রয়োজনীয়তা অনুসারে তহবিল সংগ্রহ করবে ঋণ/ইকুইটি (দীর্ঘমেয়াদী মূলধন) হিসেবে অথবাভারত সরকারের প্রদত্ত সম্পদ উপজীব্য করে এবং বহুপক্ষীয় ও দ্বিপক্ষীয় মূলধন-যোগানকারীসংস্থা থেকে | তাছাড়া প্রকল্পের উন্নয়নে অসরকারি অংশীদারী বাড়ানোওএস.ডি.সি. ’ র লক্ষ্য রয়েছে | .
স্ট্যাচু অফ ইউনিটি নির্মাণের জন্য প্রধানমন্ত্রীর প্রশংসা করলেন প্রাক্তন প্রধানমন্ত্রী শ্রী এইচ ডি দেবে গৌড়া

প্রাক্তন প্রধানমন্ত্রী শ্রী এইচ ডি দেবে গৌড়া গুজরাটে বিশ্বের উচ্চতম সর্দার বল্লভ ভাই প্যাটেলের মূর্তি নির্মাণের জন্য প্রধানমন্ত্রী শ্রী নরেন্দ্র মোদীর প্রশংসা করেছেন। তিনি স্মৃতিচারণ করে বলেন, অতীতে আমেদাবাদ বিমান বন্দরের নাম পাল্টে সর্দার বল্লভ ভাই প্যাটেল আন্তর্জাতিক বিমান বন্দর এবং গুজরাটের নাদিয়াদে তাঁর নিজের শহরেই সর্দার বল্লভ ভাই সৌধ নির্মাণ করা হয়েছে। ভারতের লৌহ মানবের স্মৃতিতে বিশ্বের উচ্চতম মূর্তি নির্মাণ করার মধ্য দিয়ে এক বৃত্ত সম্পূর্ণ হ’ল। শ্রী দেবে গৌড়া আরও বলেন, সম্পূর্ণ দেশীয় প্রযুক্তিতে নির্মিত এই মূর্তি অনেক চিত্তাকর্ষক হয়ে উঠেছে। এ জন্যই সারা বিশ্বের মানুষ ‘স্ট্যাচু অফ ইউনিটি’ এবং ‘সর্দার সরোবর বাঁধ’ দর্শন করতে আসছেন ও অপরূপ শোভায় মুগ্ধ হচ্ছেন। প্রাক্তন প্রধানমন্ত্রী শ্রী দেবে গৌড়া, সর্দার প্যাটেলের এই মূর্তি ঘুরে দেখায় প্রধানমন্ত্রী শ্রী মোদী সন্তোষ প্রকাশ করেছেন। …
শ্রী চোরামস্বামীর প্রয়াণে শোকাহত প্রধানমন্ত্রী

শ্রীচো রামস্বামীর মৃত্যুতে শোকাহত প্রধানমন্ত্রী শ্রী নরেন্দ্র মোদী। এক বার্তায় তিনিবলেছেন : “চোরামস্বামী ছিলেন এক বহুমুখী ব্যক্তিত্বের অধিকারী । তাঁরমহান জাতীয়তাবাদ, অনন্যসাধারণ মননশীলতা এবং নির্ভীক মতামতের জন্য সকলের কাছেই তিনি ছিলেন শ্রদ্ধার আসনে । তাঁর গুনমুগ্ধ ব্যক্তিদের সংখ্যাও কম নয়। সর্বোপরি, চো রামস্বামী ছিলেন বিশেষবন্ধুবৎসল । প্রতি বছর পাঠক সাধারণের জন্য তিনি যে বার্ষিকবৈঠকের আয়োজন করতেন, তাতে আমি নিজেও যোগ দিয়েছি। সম্পাদকের সঙ্গে পাঠকের এই ধরনেরসম্পর্ক গড়ে তোলার মঞ্চ খুঁজে পাওয়া ভার। চোরামস্বামী ছিলেন গভীর অন্তর্দৃষ্টি সম্পন্ন এবং অসামান্য ব্যুৎপত্তির অধিকারী । তাঁর প্রয়াণে আমি শোকাহত। তাঁর পরিবারবর্গ এবং ‘তুঘলক’-এর অসংখ্য পাঠক সাধারণকেজানাই আমার গভীর সমবেদনা।” /